Nyeste Skilderie af Kiøbenhavn, 1828-01-22
Blandede Efterretninger. Engelske Væddeløbsheste. Paa at opføde og dressere disse Dyr, anvendes den allerstørste Omhu, der grunder sig ligesaa meget paa Speculation, som paa Lidenskab, thi som Hurtigløbere skulle de vinde store Summer, og naar de paa denne Maade ere komne i Ry, skulle de som Hingster vorde en betydelig Jndtægtskilde for Besidderen, efterdi man betaler indtil over tredsindstyve Pund Sterling, for hver Gang en Hoppe faaer Tilladelse at besøge dem. Ved Væddeløbet ere Hestene sædvanlig udrustede med en overordentlig let Sadel og en simpel Trensel. Sadelen lader sig bedste sammenligne med en Barnesadel, paa hvilken Rytterens Laar neppe have det nødvendige Rum; men Jokeyen staaer ogsaa mere i Stigbøilerne, end han sidder paa Sadelen; han bøier Overlivet langt fremad, og er det en lang Strækning, som skal gjennemløbes, eller er Veiret noget luftigt, pleier han ogsaa at binde Halstørklædet om sin Mund, for bedre at kunne drage Aande ved den yderst heftige Bevægelse og det derved foraarsagede Lufttryk. Løbets Udførelsesmaade bliver punktligen iværksat efter de iforveien offentliggjorte Bestemmelser. De Heste, som skulle løbe i Fælledskab, føres af særegne Staldkarle, og forsamle sig paa den Deel af Banen, som har den betingede Afstand fra Maalet; med den kampfærdige Jokey, som har sin Sadel under Armen, foretager og afgjør imidlertid den saa kyndige Kampdommer omhyggeligen Veiningsforretninger og meddeler den Lettere saa megen Ballast, som Forskjellen udgjør. Man siger, han veier saa meget som et Bundt Høe, d. er nu Stene, en Steen 14 Pund, hvilket udgjør den almindelig fastsatte Tyngde.) Herpaa bestige Jokeyerne deres Heste og vente, holdende ved Siden af hverandre, tilsyneladende uden synderlig Spænd ning, efter Signalet til Udløb, thi sædvanligen sætte de mindre Priis paa de første Galopspring, end man skulde troe, og ansee det næsten ligegyldigt, om de ved Udfarten holde nærmest den indre eller den ydre Side af Banen, som i Almindelighed er anlagt i en Bue. Den Strækning, som skal gjennemløbes, er for stor Lykkens Omvexlinger for hyppige, til at de skulde bryde sig meget om dette. Endelig lyder det vigtige Tegn, sædvanlig ved Hjælp af en liden Haandklokke; man seer dem ride afsted, men ogsaa ligesaa hurtig at forsvinde i det Fjerne. Den stærke Bevægelse, som bliver synlig i den tilstedeværende Folkemasse, tillader ingen Tvivl om, at der er begyndt en Kamp, ved hvilken Gevinsten og Tabet af store, ofte saare betydelige Summer staae paa Spil. J Nærheden af Maalet bliver nu Trængselen af Tilskuere stedse talrigere og heftigere, en Mængde dertil beordrede Ryttere seer man at jage frem og tilbage, sysselsatte med at holde Løbebanen fri, og tilbørligen at holde det uregierlige Folk udenfor de betegnede Skranker. Hvor disse Opsynsmænds barske Stemmer ikke er tilstrækkelig, søge de ved Hestenes Hjælp at give deres Formaninger det tilbørlige Eftertryk, og naar heller ikke dette Middel rækker til, pleier omsider deres Jagtpidske med god Virkning at bringe den free born Englishman til Orden. Jntet ligner dag den forsamlede Mængdes rasende Skrig, dersom det hænder sig i disse afgjørende Minuter, at en uskyldig Hund, forvildet i Folkevrimlen, har den Ulykke, at betræde Banen, ikke sjelden maae den Skakkel bøde med Livet for sin onde Skjæbne, thi Hundene ere Væddeløbernes værste Fiende. Den, som saae Jokeyernes Affart, faaer neppe Tid til at bemærke den forskjellige Behandlingsmaade, som stemmer overeens med deres Hestes Temperament; imedens den Ene bestræber sig for at holde sin Hest tilbage i Begyndelsen, hvorved han troer at fordele dens Kræfter paa den hensigtsmæssigste Maade, søger den Anden at benytte sin Hests friske Mod, for saa tidlig som muligt at erholde et betydeligt Forspring; man seer derfor ofte, især inden den første Halvdeel af den Strækning, som skal gjennemløbes, Jokeyerne, som bære Trøier af forskjellige Farver, at have foranderlig Lykke, hvilket da giver det deeltagende Publikum tilstrækkeligt Stof til nye Væddemaal. Jo mere derimod de Kæmpende nærme sig til Maalet, og Afgjørelsens Øieblik rykker frem, desto mærkeligere synker ogsaa Vægtskaalen til Fordeel for de bedre Løbere, og desto lydeligere III og livfuldere høres ogsaa Folkets larmende Stemme i ængstelige og frydefulde Accenter. Mange af Jokeierne, som forudsee deres slette Lykke, og ere overbeviste om, at deres Hestes næsten udtømte Kræfter ikke længer tillade dem at fortsætte Kampen, holde sig ganske tilbage og søge at parere deres Heste; men for de Forreste er dette kun en ny Drivefjeder, de opgive ikke Haa det om Gevinsten og opsøge de sidste Midler til at gjøre deres Rivaler Forrangen stridig; alle tænkelige Hielpekunster sættes nu i Bevægelse; Sporehug og Pidskeslag spares ligesaa ligesaa lidet som Rytternes Stemmer, for at opmuntre de næsten aandeløse og sveddryppende Heste til de sidste afgjørende Anstrængelser, og saaledes hænder det da ofte, at Forventningen skuffes i de sidste Spring, og at Seiren falder paa en Farve, som endnu for kort siden kun berettigede til meget svage Forhaabninger. Er det endelig, ofte først flere hundrede Skridt paa hiin Side af Maalet, lykkedes Jokeyerne ved deres Armes Kraft. at standse deres Hestes Flugt, saa er ogsaa deres ivrigste Omhu med al den Agtpaagivenhed, som Øieblikket kræver, henvendt paa de Udmattedes Pleie. Jmedens man seer den Ene sysselsat med at tage den trykkende Gjord af den fra sin Byrde befriede Hest, ere ogsaa Andre færdige til at rense og tørre den, og at indhylle den i Dækkener, en Fjerde søger at væde den aandeløse Lø bers fortørrede Tunge med Viin eller Eddike, blandet med Sukker eller Honning, og naar det udmattede Dyr, ligesom et forkjælet Barn, saaledes er bleven forfrisket og pleiet fra alle Kanter, ledes det endelig med den største Forsigtighed bort fra Kamppladsen. Jkke mindre ophidsede og udmattede af Kampens Anstrængelser ere Jokeyerne; saasnart de have forladt deres Heste, blive de af opmærksomme Tienere eller Venner forsynede med beskyttende Kapper, og gaae derpaa med Sadelen under Armen, til den sidste Act, nemlig Dommerens Kiendelse. Disse Kampdommere, som have deres Post paa en Forhøining, stundom paa begge Sider af Banen, forrette deres Embede med stor Strenghed og Upartiskhed.